title: Rozalia Lubomirska
text: Rozalia Lubomirska, ganet e Černobyl' e 1768, marvet e Pariz e 1794, zo ur briñsez polonat, dibennet e-pad an Dispac'h gall.
  
  He buhez 
  Ganet eo Rozalia Chodkiewicz e Černobyl'. Merc'h e oa da Jan Mikołaj Chodkiewicz ha Maria Ludwika Rzewuska, a oa merc'h d'an hetmanha skrivagner Wacław Rzewuski.
  
  E 1787, da 19 vloaz, e timezas d'an dug ( Książę) Aleksander Lubomirski. Ur verc'h he doe, bloaz goude, anvet Aleksandra.
  
  Brudet e oa he c'hoantiz, he spered, hag he gwalleurioù.
  
  Gant he merc'h ez eas Rozalia da chom da Vro-C'hall e deroù an Dispac'h gall, ha meur a zarempred romantel he doe. Er bloavezhioù-se eo e voe livet poltred Anna Rajecka, Plac'h ar Goulmig, graet da vrudañ he gwerc'hded ha dinammded, a-enep d'ar gwalldeodadoù diwar he fenn.
  
  Distreiñ a reas da Varsovia da gemer perzh en Dispac'h eno.
  
  E 1792 e oa o veajiñ e Suis. Chom a sav a reas e Lausanne. Bec'h he doe eno gant ar baron Eslach. 
  Distreiñ a reas da Bariz pa oa an Dispac'h gall en e washañ. Harzet e voe, tamallet dezhi iriennañ a-enep an Dispac'h ha kenlabourat gant ar rouaned estren. Dibennet e voe.
  
  Goude he marv
  Goude marv Rozalia e voe dieubet he merc'h, Aleksandra Lubomirska, ha fiziet en Izabella Leżeńska.
  
  Mojenn
  Abaoe he marv ez eus bet savet meur a vojenn diwar he fenn. Gwelet e vez an tasmant anezhi er palez Lubomirski, en Opole Lubelskie. Lavarout a ra ar skrivagner Adolf Dygasiński bezañ gwelet anezhañ.
  
  Levrlennadur 
   Hélène Tulard, Une victime de la Terreur, la princesse Lubomirska, Vigilat, 1956, 5 bloavezh, niverenn 17, pajennoù 4-7.
   Maria Bogucka: Women in Early Modern Polish Society, Against the European Background. Ashgate Publishing, Ltd., 2004, ISBN 0754632415 (S. 173)
  
  Notennoù
  
  Merc'hed Polonia
  Merc'hed dibennet
  Ganedigezhioù 1768
  Marvioù 1794